RESOLUCIÓN do 31 de agosto de 2022 pola que se modifica a Resolución do 21 de xaneiro de 2021 pola que se aproban as bases reguladoras para a concesión de subvencións, en réxime de concorrencia competitiva, para a extensión de redes de telefonía móbil en núcleos rurais e illados, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se procede á súa convocatoria para o período 2021-2023 (código de procedemento PR608A).
Axencia para a Modernización Tecnolóxica de Galicia — III. Outras disposicións — 08/09/2022

Con data do 9 de febreiro de 2021 publicouse no
Diario Oficial de Galicia
a Resolución do 21 de xaneiro de 2021 pola que se aproban as bases reguladoras para a concesión de subvencións, en réxime de concorrencia competitiva, para a extensión de redes de telefonía móbil en núcleos rurais e illados, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se procede á súa convocatoria para o período 2021-2023 (código do procedemento PR608A).
No artigo 8 da convocatoria establécese que o despregamento da rede poderá prolongarse no tempo ata o prazo máximo para a posta en servizo, que é o 31 de outubro de 2023, e no artigo 9 da convocatoria indícase que a execución dos investimentos subvencionables levarase a cabo entre o día seguinte á data de presentación da solicitude e o 31 de outubro de 2023.
A execución das novas infraestruturas de soporte necesarias para a instalación do equipamento para dotar de cobertura as zonas obxectivo comporta a necesidade de localización de parcelas válidas, consecución de permisos e tramitación de licencias, ademais dos tempos precisos para a súa subministración e instalación.
Esta execución estase a ver afectada pola actual situación política e económica mundial que, lonxe de resolver os atrancos de dispoñibilidade de materiais e transporte derivados da COVID-19, estes estanse a agudizar e afectan de xeito importante ao despregamento de infraestruturas de telecomunicacións e equipamento.
Ante a posibilidade de que a situación actual continúe a afectar con maior ou menor intensidade a realización dos despregamentos necesarios para a consecución dos obxectivos desta actuación, considérase precisa a prórroga dos prazos previstos inicialmente.
Con base no anterior e en uso das competencias atribuídas no Decreto 252/2011, do 15 de decembro, polo que se crea a Axencia para a Modernización Tecnolóxica de Galicia,
Artigo único. Modificación da Resolución do 21 de xaneiro de 2021 pola que se aproban as bases reguladoras para a concesión de subvencións, en réxime de concorrencia competitiva, para a extensión de redes de telefonía móbil en núcleos rurais e illados, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se procede á súa convocatoria para o período 2021-2023 (código de procedemento PR608A)
A Resolución do 21 de xaneiro de 2021 pola que se aproban as bases reguladoras para a concesión de subvencións, en réxime de concorrencia competitiva, para a extensión de redes de telefonía móbil en núcleos rurais e illados, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se procede á súa convocatoria para o período 2021-2023 (código de procedemento PR608A) queda modificada como segue:
Un. O artigo 5.1 da convocatoria queda redactado do seguinte xeito:
«1. Para o financiamento desta convocatoria está prevista unha dotación orzamentaria máxima de 4.000.000,00 € que se financiarán con cargo á aplicación orzamentaria 04.A1.571A.770.0, coa seguinte distribución:
Dous. O artigo 8.1 da convocatoria queda redactado como segue:
«1. O despregamento da rede poderá prolongarse no tempo ata o prazo máximo para a posta en servizo, que é o 31 de outubro de 2024».
Tres. O artigo 9.1 da convocatoria queda redactado como segue:
«1. A execución dos investimentos subvencionables levarase a cabo entre o día seguinte á data de presentación da solicitude e o 31 de outubro de 2024».
Disposición derradeira primeira. Réxime de recursos
Esta resolución pon fin á vía administrativa e contra ela poderá interporse recurso potestativo de reposición ante a persoa titular da Dirección da Axencia para a Modernización Tecnolóxica de Galicia no prazo dun (1) mes, contado a partir do día seguinte ao da súa publicación, ou directamente recurso contencioso-administrativo ante o xulgado do contencioso-administrativo competente, no prazo de dous (2) meses contados desde o día seguinte ao da súa publicación.
Disposición derradeira segunda. Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 31 de agosto de 2022